CELEX: 62009TN0074
Language: sl
Date: 2009-02-18 00:00:00
Title: Zadeva T-74/09: Tožba, vložena 18. februarja 2009 – Francija proti Komisiji

1.5.2009   
            
            
               SL
            
            
               Uradni list Evropske unije
            
            
               C 102/26
            
         Tožba, vložena 18. februarja 2009 – Francija proti Komisiji
   (Zadeva T-74/09)
   2009/C 102/40
   Jezik postopka: francoščina
   
      Stranki
   
   
      Tožeča stranka: Francoska republika (zastopnika: G. de Bergues in B. Cabouat, zastopnika)
   
      Tožena stranka: Komisija Evropskih skupnosti
   
      Predlogi tožeče stranke
   
   
               —
            
            
               za nično naj se razglasi Odločba Komisije z dne 8. decembra 2008 o izključitvi nekaterih odhodkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS) ter Evropskega kmetijskega jamstvenega sklada (EKJS) iz financiranja Skupnosti, v delu v katerem izključuje določene odhodke Francoske republike v korist organizacij pridelovalcev sadja in zelenjave za finančni leti 2005 in 2006;
            
         
               —
            
            
               Komisiji naj se naloži plačilo stroškov.
            
         
      Tožbeni razlogi in bistvene trditve
   
   Tožeča stranka s to tožbo predlaga razglasitev ničnosti Odločbe Komisije z dne 8. decembra 2008 o izključitvi nekaterih odhodkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS) ter Evropskega kmetijskega jamstvenega sklada (EKJS) iz financiranja Skupnosti v delu, v katerem za finančni leti 2005 in 2006 izključuje določene odhodke Francoske republike.
   Tožeča stranka v utemeljitev tožbe navaja dva tožbena razloga, ki se nanašata na:
   
               —
            
            
               napačno razlago in uporabo člena 11(2)(d) Uredbe št. 2200/96 (1), ker naj bi francoska vlada, v nasprotju z ugotovitvami Komisije, izpolnjevala pogoje, predpisane s to določbo, ker so vsi pridelovalci imeli tehnična sredstva in da je lahko glede na cilj gospodarske učinkovitosti, ki mu sledi ta uredba, razpolaganje vsakega pridelovalca s potrebnimi sredstvi v določenih okoliščinah primernejše kot pa uporaba enotnega skladiščenja in pakiranja, ki ga da na voljo organizacija proizvajalcev;
            
         
               —
            
            
               napačno razlago in uporabo člena 11(1)(c), točka 3, Uredbe št. 2200/96, ker naj bi Komisija napačno ugotovila, da francoska vlada ni izpolnjevala pogojev iz te določbe, ki predpisuje, da statut organizacije proizvajalcev od članov zahteva, da tržijo svojo celotno proizvodnjo določenega proizvoda prek organizacije proizvajalcev, medtem ko francoska ureditev določa aktivno vlogo organizacije proizvajalcev pri trženju proizvodov in določanju prodajnih cen.
            
         
      (1)  Uredba Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo (UL L 297, str. 1).